section_heading: Povijest lika
paragraph_text: mini|lijevo|300px|Vodnik Dwayne Hicks (u pozadini) i njegova vojna postrojba USCM Sulaco Vodnik Hicks član je fiktivne vojne jedinice USCM Sulaco (United States Colonial Marines). Njegova jedinica biva poslana na planet LV-426 da istraži iznenadni gubitak kontakta s ljudskom kolonijom Hadleys Hope smještenom na planetu. Stanovnici kolonije su teraformeri koji imaju zadaću inače pusti planet pretvoriti u mjesto pogodno za ljudski život. Njihov poslodavac je Weyland-Yutani Corporation, korporacija za koju je radila i Ripley, koji su također poslali i marince da izvide situaciju nakon gubitka kontakta. Događaji koji su se dogodili tijekom ove istrage prikazani su u filmu Alien 2: Osmi Putnik.